**Radošā konkursa “Latvija manās mājās!” nolikums**

**1. Konkursa rīkotājs**

Latgales plānošanas reģions.

Novembris ir patriotisma mēnesis, laiks, kad varam lepoties ar savas valsts vēsturi un novērtēt tagadni. Latgales plānošanas reģions rīko radošu konkursu laikā, kad ir divas Latvijas valstij nozīmīgas svinamās dienas 11. novembris - Lāčplēša diena un 18. novembris - Latvijas Republikas proklamēšanas gadadiena. Tie ir īpaši, patriotisma piepildīti svētki Latvijā un diasporā. Tas ir laiks radošumam, kopā būšanai un īstais brīdis iekvēlināt mūsu sirdīs Latvijas mīlestības liesmu!

**2. Konkursa mērķis**

Veidot izpratni par Latvijas vēsturi un valsts svinamajām dienām, lietderīgi un radoši pavadot brīvo laiku, kā arī vienot vietējo un diasporas ģimeņu bērnus un jauniešus radošā aktivitātē, caurvijot dzimtenes mīlestības tematu.

**3. Konkursa uzdevumi**

3.1. Attīstīt bērnu un jauniešu radošo domāšanu, iztēli, oriģinalitāti, paust viņu izpratni par Latvijas vēsturi un valsts svinamām dienām, lietderīgi un radoši pavadot brīvo laiku.

3.2. Veidot saikni starp Latvijas un diasporas bērniem un jauniešiem, iesaistot vietējā reģiona bērnus un jauniešus, tostarp remigrantu un repatriantu bērnus un jauniešus, kā arī potenciālos remigrantus, kas dzīvo ārpus Latvijas, diasporas locekļus, latviešu skoliņu skolēnus un pedagogus.

3.3. Veicināt pozitīvu noskaņu un vienotību sabiedrībā ar saliedējošām un radošām aktivitātēm, iesaistot ģimenes locekļus.

**4. Konkursa tēma**

4.1. Izmantojot dažāda veida uzskates līdzekļus (nofilmējot nelielu video - līdz 3 minūtēm, nobildējot fotogrāfiju vai uzzīmējot A4 formāta zīmējumu jebkurā tehnikā) atspoguļot sekojošas tēmas:

4.1.1. kā ģimene svin 11. novembri - Lāčplēša dienu un/vai 18. novembri - Latvijas Republikas proklamēšanas gadadienu;

4.1.2. aktivitātes saistītas ar Latvijas vēstures notikumu atceri un svētku dienas aktivitātēm (piemēram, sarkanbaltsarkano lentīšu locīšana, Latvijas simbolu veidošana, patriotisma svētki ģimenē, u.c.);

4.1.3. radošas aktivitātes - dzejoļa deklamēšana, dziesma, deja, u.c.

**5. Konkursa mērķauditorija**

Konkurss ir paredzēts bērniem un jauniešiem vecumā līdz 18 gadiem (ieskaitot). Konkursa mērķauditorija – Latgales reģiona bērni un jaunieši, remigrantu un repatriantu bērni un jaunieši, potenciālo remigrantu bērni un jaunieši, kas dzīvo ārpus Latvijas, diasporas locekļu bērni un jaunieši.

**6. Konkursa darbu izstrādes nosacījumi un iesniegšanas kārtība**

6.1. Konkursa iesūtītajam darbam jābūt labā kvalitātē, kas atspoguļo aktivitātes, kā bērns, bērnu grupa vai visa ģimene kopā radoši darbojas:

6.1.1. video līdz 3 minūtēm, MP4 vai AVI formāts, HD kvalitāte (1280 × 720px un augstāk);

6.1.2. fotogrāfija JPG formātā;

6.1.3. ilustrācija vai zīmējums skenētā veidā JPG formātā;

6.1.4. iesūtot darbu, jāiekļauj šāda informācija:

* autora vārds, uzvārds,
* vecums,
* vecāka vai likumiskā pārstāvja vārds, uzvārds, kontakttālrunis un e-pasta adrese,
* valsts, kurā pašreiz dzīvo.

6.1.5. ja iesūtāmais materiāls pārsniedz pieļauto apjomu un nevar tikt nosūtīts ar e-pasta starpniecību, jāizmanto sekojoši augšupielādes veidi: failiem.lv vai google.com disks, atsūtot lejuplādes saiti vai kopīgojot šo failu;

6.2. Konkursa darbs var tikt izstrādāts: individuāli, iesaistot ģimenes locekļus vai izglītības iestādē. Ja darbā tiek attēlotas citas personas, tad dalībnieks nodrošina, lai tās būtu piekritušas darba izmantošanai šajā konkursa nolikumā noteiktajā veidā;

6.3. Iesniegtajam darbam jāatbilst konkursa mērķiem un tēmai, nepārkāpjot ētikas normas un drošības pamatprasības;

6.4. Darbi ar norādi “Radošam konkursam” jāiesūta uz e-pastu: anna.stalidzane@lpr.gov.lv (darbi netiek dalīti vecuma grupās).

6.5. Konkursā nevar piedalīties Konkursa organizētāja darbinieki, viņu ģimenes locekļi.

**7. Konkursa norise un uzvarētāja noteikšana**

7.1. Konkurss notiek no 2024. gada 11.novembra, darbi jāiesūta līdz 2024. gada 24.novembrim ieskaitot (e-pasta nosūtīšanas datums);

7.2. Visi iesūtītie darbi tiks izvietoti sociālā tīkla Facebook lapā “[Es atgriežos Latgalē](https://www.facebook.com/es.atgriezos.latgale/)” līdz 2024.gada 27.novembrim (ieskaitot) norādot autora vārdu, vecumu, valsti, un tiks nodoti publiskai balsošanai (uzvarētājs tiks noteikts pēc lielākā “patīk” skaita zem konkursa dalībnieka iesūtītā radošā darba un vērtēšanas komisijas lēmuma).

**8. Darbu vērtēšana un balvas nodošana**

8.1. Līdz 2024. gada 8.decembrim notiek publiskā balsošanā sociālā tīkla Facebook lapā “[Es atgriežos Latgalē](https://www.facebook.com/es.atgriezos.latgale/)”;

8.2. Vērtēšanas komisija uzvarētāju noteiks ņemot vērā skatītāju “patīk” skaitu Facebook lapā “Es atgriežos Latgalē” (zem konkursa dalībnieka iesūtītā radošā darba, iepriekš nesaskaņojot ar autoru un neizmaksājot autoratlīdzību) un izvērtējot iesūtīto darbu pēc vērtēšanas kritērijiem.

8.3. Iesūtīto darbu vērtēšanas kritēriji:

8.3.1. darba atbilstība tematam;

8.3.2. autora personiskās attieksmes un domas atklāsme;

8.3.3. oriģinalitāte un radošs temata risinājums;

8.3.4. darba vizuālā kvalitāte.

8.4. Uzvarētāju apbalvošana:

Uzvarētāji tiks apbalvoti ar balvām gan individuāli, gan grupās (piemēram, ja ir iesūtīts klases kopdarbs):

8.4.1. Pirmās trīs vietas individuālajiem darbiem;

8.4.2. Pirmās trīs vietas kolektīvajiem / kopdarbiem (piemēram, klase, bērnudārza grupiņa).

8.4.3. Viena nominācija “Žūrijas simpātija”.

8.5. Konkursa rezultāti tiks paziņoti līdz 2024.gada 11.decembrim Latgales plānošanas reģiona mājas lapā lpr.gov.lv un sociālā tīkla Facebook lapā “Es atgriežos Latgalē”.

8.6. Balva konkursa uzvarētājam tiks nosūtīta sekojošā veidā - pa pastu, pakomātu, DPD pakalpojumu vai vienojoties ar uzvarētāju par citu piegādes veidu.

**9. Kontaktpersona**

Latgales plānošanas reģiona projektu asistente Anna Stalidzāne, e-pasts: anna.stalidzane@lpr.gov.lv, tālrunis: + 371 26740689.

**10. Personas datu apstrāde**

10.1. Personas datu apstrādes pārzinis ir Latgales plānošanas reģions, reģistrācijas Nr. 90002181025, juridiskā adrese Atbrīvošanas aleja 95, Rēzekne, LV- 4601, tālrunis +371654 28111, e-pasts: pasts@lpr.gov.lv.

10.2. Iesniedzot darbu konkursā, dalībnieka vecāki vai likumiskie pārstāvji apliecina, ka ir nodrošināts atbilstošs tiesiskais pamats par dalībnieku piedalīšanos konkursā.

10.3. Iesniedzot darbu, dalībnieka vecāki vai likumiskie pārstāvji piekrīt un ir informēti, ka, konkursa nolikumā noteikto mērķu sasniegšanai un konkursa publicitātes nodrošināšanai, visi iesniegtie darbi tiks izvietoti sociālā tīkla Facebook lapā “[Es atgriežos Latgalē](https://www.facebook.com/es.atgriezos.latgale/)”, kā arī uzvarētāju darbi tiks publicēti Latgales plānošanas reģiona mājas lapā [www.lpr.gov.lv](http://www.lpr.gov.lv) norādot autora vārdu, vecumu un mītnes valsti.

10.4. Konkursa dalībnieku personas dati (vārds, uzvārds, vecums, kontakttālrunis un e-pasta adrese) tiek ievākti un apstrādāti ar mērķi nodrošināt konkursa norisi atbilstoši konkursa nolikuma noteikumiem un lai sazinātos ar konkursa dalībniekiem konkursa ietvaros.

10.5. Iesniedzot darbu, dalībnieka vecāki vai likumiskie pārstāvji piekrīt un ir informēti, ka, Latgales plānošanas reģions patur tiesības iesūtītos radošos darbus izmantot citās mārketinga aktivitātēs, piemēram, ievietot zīmējumu vai fotogrāfiju bukletos, vai iesūtīto video izmantot citu videomateriālu veidošanā.

10.6. Gadījumā, ja konkursa dalībnieka vecāki vai likumiskie pārstāvji uzskata, ka ir noticis personas datu aizsardzības pārkāpums, konkursa dalībnieka vecāki vai likumiskie pārstāvji ir tiesīgi vērsties ar pretenziju Latgales plānošanas reģionā, rakstot uz e-pastu pasts@lpr.gov.lv vai datu aizsardzības speciālistam uz e-pastu: datuaizsardziba@lpr.gov.lv. Gadījumā, ja vienošanās nav panākta, dalībnieks ir tiesīgs iesniegt sūdzību Datu valsts inspekcijā.